Babelscape/SREDFM huggingface dataset:
Amstrad CPC

Οι Amstrad CPC ("Colour Personal Computer") ήταν μια σειρά ηλεκτρονικών υπολογιστών 8-bit που παρουσιάστηκαν από την εταιρεία Amstrad από το 1984 ώς το 1990. Είχαν σχεδιαστεί για να ανταγωνιστούν τα Commodore 64 και ZX Spectrum. Κυριότερο πλεονέκτημα ήταν ότι το αποθηκευτικό μέσο δεδομένων, κασετόφωνο ή αργότερα οδηγό δισκέτας ("Floppy Disk Drive"), και η οθόνη, έγχρωμη ή μονόχρωμη, συμπεριλαμβάνονταν στο σύστημα (πρωτοτυπία για την εποχή). Οι πωλήσεις συνολικά έφτασαν τα 3.000.000 τεμάχια.
Φρυγικό κράνος

thumb|right|Φρυγικό κράνος
thumb|right|Πεζέταιρος του μακεδονικού στρατού με φρυγικό κράνος
αριστερά|μικρογραφία|312x312εσ
Το Φρυγικό ή Θρακικό κράνος ήταν τύπος μπρούτζινης περικεφαλαίας η κορυφή της οποίας κατέληγε σε κεκλιμένο εμπρόσθιο γρόνθο, ή οξύ άγκιστρο. Αποτέλεσε εξέλιξη του κορινθιακού κράνους. Πρωτοεμφανίστηκε στην κλασική εποχή. Έτυχε ευρείας αποδοχής κατά τα ελληνιστικά χρόνια, ειδικά από το μακεδονικό στρατό, στον οποίο το εισήγαγε ο Φίλιππος Β' και χρησιμοποιήθηκε αργότερα από πολλούς πεζούς στρατιώτες του Μεγάλου Αλεξάνδρου και των Επιγόνων Διαδόχων του, όπου μέσω αυτών πέρασε στους Ρωμαίους και στη Μεγάλη Ελλάδα. Επίσης, ήταν διαδεδομένο ανάμεσα στους Θράκες, τους Δάκες και τους άλλους λαούς της ιταλικής χερσονήσου. 

Κατασκευαζόταν από ορείχαλκο και βαφόταν συνήθως μπλε, ενώ τα κράνη των αξιωματικών ήταν διακοσμημένα με φούντες από φτερά.
Πολιορκία του Μπεκίου

Η Πολιορκία του Μπεκίου ήταν πολεμική εμπλοκή της Επανάστασης του 21.
Η Συμμορία των Έντεκα

Η Συμμορία των Έντεκα (αγγλικά: "Ocean's Eleven") είναι αμερικανική κωμική περιπέτεια παραγωγής 2001, σε σκηνοθεσία Στίβεν Σόντερμπεργκ. Αποτελεί ριμέικ της ομότιτλης ταινίας του 1960. Πρωταγωνιστούν οι Τζορτζ Κλούνεϊ, Μπραντ Πιτ, Ματ Ντέιμον, Άντι Γκαρσία, Μπέρνι Μακ, Ντον Τσιντλ και η Τζούλια Ρόμπερτς. Η ταινία έγινε μεγάλη εισπρακτική επιτυχία παγκοσμίως και απέσπασε κυρίως καλές κριτικές.

Ο Σόντερμπεργκ σκηνοθέτησε και τις δύο συνέχειες που ακολούθησαν, "Η Συμμορία των Δώδεκα" (Ocean's Twelve) το 2004 και "Η Συμμορία των Δεκατριών" (Ocean's Thriteen) το 2007.
Αλέξανδρος Ιωάννης Κούζας

Ο Αλέξανδρος Ιωάννης Κούζας (Alexandru Ioan Cuza ή Alexandru Ioan I, 20 Μαρτίου 1820 - 15 Μαΐου 1873) ήταν Πρίγκιπας της Μολδαβίας, Πρίγκιπας της Βλαχίας και στη συνέχεια "Domnitor" (Ηγεμόνας) των Ρουμανικών Πριγκιπάτων. Ήταν εξέχουσα μορφής της Επανάστασης του 1848 στη Μολδαβία. Εισήγαγε σειρά μεταρρυθμίσεων που συνέβαλαν στον εκσυγχρονισμό της Ρουμανικής κοινωνίας και των κρατικών δομών.
Δήμος Αγίου Ευστρατίου

Ο Δήμος Αγίου Ευστρατίου είναι δήμος της περιφέρειας Βορείου Αιγαίου που συστάθηκε με το Πρόγραμμα Καλλικράτης και προέκυψε από την αναγνώριση της προϋπάρχουσας ομώνυμης κοινότητας.

Η έκταση του δήμου είναι 43,3 τ.χλμ και ο πληθυσμός του 270 κάτοικοι, σύμφωνα με την Απογραφή του 2011.

Περιλαμβάνει το νησί Άγιος Ευστράτιος και ανήκει στην Περιφερειακή Ενότητα Λήμνου της Περιφέρειας Βορείου Αιγαίου.
Κυβέρνηση Αθανασίου Ευταξία 1926

Η Κυβέρνηση Αθανασίου Ευταξία 1926 (Ιούλιος - Αύγουστος 1926) διορίστηκε από το δικτάτορα Θεόδωρο Πάγκαλο, όταν αυτός αποφάσισε να εγκαταλείψει τη θέση του πρωθυπουργού.
Μετά από συνομιλίες με διάφορους πολιτικούς, ο Πάγκαλος κατέληξε στον Αθανάσιο Ευταξία, που είχε διατελέσει πρόεδρος της κοινοβουλευτικής επιτροπής επί των Οικονομικών, η οποία έκανε σημαντικό και καίριο έργο. 
Με την τοποθέτηση του αντι-βενιζελικού Ευταξία, αλλά και των υπολοίπων αντι-βενιζελικών υπουργών (εκτός του στρατηγού Τσερούλη και του Παναγιώτη Αραβαντινού, που ήταν βενιζελικοί), ο Πάγκαλος πραγματοποίησε το άνοιγμα και προς την άλλη πλευρά, απόφαση που οδήγησε στην πτώση του.
Οι, μέχρι το σχηματισμό της κυβέρνησης Ευταξία, αφοσιωμένοι στον Πάγκαλο παράγοντες άρχισαν να σχεδιάζουν την ανατροπή της κυβέρνησης. Στασιαστικές εκδηλώσεις σημειώθηκαν στην Κρήτη και στην Κόρινθο, ενώ οι φρουρές Χαλκίδος και Λάρισας σχεδίαζαν να ξεσηκωθούν. Τελικά, ο Γεώργιος Κονδύλης οργάνωσε τη στρατιωτική επέμβαση που όλοι περίμεναν, και ανέτρεψε το Θεόδωρο Πάγκαλο και την κυβέρνησή του.
Αθανάσιος Καρίγιαννης

Ο Αθανάσιος Καρίγιαννης ήταν οπλαρχηγός από την Μάνη που διακρίθηκε για τον ηρωισμό του στην Επανάσταση του 1821.
Καλλίνικος Σταυροβουνιώτης

Ο πατήρ Καλλίνικος Σταυροβουνιώτης ο Αγιογράφος (11 Νοεμβρίου 1920 - 23 Ιανουαρίου 2011) ήταν Ορθόδοξος Μοναχός που ασκήτευσε στην Κύπρο και υπήρξε ένας από τους μεγαλύτερους βυζαντινούς αγιογράφους της σύγχρονης εποχής.
Θανάσης Τριαρίδης

Ο Θανάσης Τριαρίδης (Θεσσαλονίκη 21 Δεκεμβρίου 1970 - ) είναι Έλληνας συγγραφέας που ασχολείται με ποικίλα λογοτεχνικά είδη, όπως είναι το διήγημα, το μυθιστόρημα, το θέατρο, η ποίηση και το παραμύθι. Παράλληλα, γράφει αισθητικά δοκίμια που αφορούν τον Δυτικό πολιτισμό αλλά και πολιτικά άρθρα. Από το 2009 συμμετέχει στις εκδόσεις "δήγμα". Αφηγήματά του έχουν μεταφραστεί στην Αγγλική, Γαλλική και Ιταλική γλώσσα, ενώ όλα τα κείμενά του είναι διαθέσιμα από την ιστοσελίδα του.

Από τον Αύγουστο του 2009 είναι αντιρρησίας συνείδησης, καθώς δήλωσε άρνηση εφεδρικής στράτευσης. Με τα πολιτικά του κείμενα τοποθετείται υπερ ενός ακραιφνούς φιλελευθερισμού, ενάντι στην πολιτική βία, τον ρατσισμό και τους ολοκληρωτισμούς. Κατά την περίοδο 1996-2001 υπήρξε ακτιβιστής του δικτύου DROM για τα κοινωνικά δικαιώματα των Τσιγγάνων. Είναι δικηγόρος, σεναριογράφος ντοκιμαντέρ κ.ά.
DRAKON

thumb|right|Διάγραμμα σε DRAKON που περιγράφει τη μεταφορά ενός ασθενή κρυογονικής

Η DRAKON (ρωσ. ДРАКОН, "δράκος" – αρχικά των λέξεων "Дружелюбный Русский Алгоритмический язык, Который Обеспечивает Наглядность", "φιλική Ρωσική αλγοριθμική γλώσσα που εξασφαλίζει καθαρό νόημα") είναι αλγοριθμική οπτική γλώσσα προγραμματισμού που αναπτύχθηκε για το διαστημικό εγχείρημα Μπουράν. Η ανάπτυξη της άρχισε το 1986 και διευθύνθηκε από τον Vladimir Parondzhanov, με σκοπό την αντικατάσταση των εξειδικευμένων γλωσσών PROL2 (ПРОЛ2), DIPOL (ДИПОЛЬ) και LAKS (ЛАКС), που ήδη χρησιμοποιούνταν στο εγχείρημα Μπουράν, από μια μοναδική γλώσσα.

Το έργο ολοκληρώθηκε το 1996 (3 χρόνια μετά τον επίσημο τερματισμό του εγχειρήματος Μπουράν), με την ανάπτυξη του αυτόματου συστήματος προγραμματισμού CASE με τον τίτλο "Grafit-Floks".

Στη συνέχεια χρησιμοποιήθηκε στο Sea Launch και σε άλλα διαστημικά εγχειρήματα.

Οι κανόνες της DRAKON για τη δημιουργία διαγραμμάτων βελτιστοποιήθηκαν με σκοπό την καλύτερη κατανόησή τους, ώστε να είναι ένα εργαλείο intelligence augmentation.
Ρόναλντ Πόουπ

Ο Ρόναλντ Πόουπ (αγγλ. Ronald Pope, 1920 - 1997) ήταν Άγγλος γλύπτης και καλλιτέχνης.

Ο Πόουπ γεννήθηκε το 1920 και όταν ολοκλήρωσε τις σπουδές του μετακόμισε στο Ντερμπισάιρ για να εργαστεί ως μηχανικός. Αρχικά προσλήφθηκε από τη Ρολς Ρόις στο Ντέρμπι, η οποία εκείνη την εποχή ήταν ο μεγαλύτερος εργοδότης για την πόλη. Στην εργασία αυτή πέρασε όλη την περίοδο του Β' Παγκοσμίου Πολέμου. Εκεί απέκτησε εμπειρία σε τεχνικές συγκόλλησης μετάλλων και χαλκοκολλήσεις. Με τη λήξη του Πολέμου πήγε στο Λονδίνο όπου σπούδασε γλυπτική στη "Slade School of Fine Art" με καθηγητή τον Φ. ΜακΟυίλιαμ (F. McWilliam) και, όταν ολοκλήρωσε τις εκεί σπουδές του, γράφτηκε στο Πολυτεχνείο του Γούλγουιτς όπου σπούδασε κεραμική με καθηγητή τον Χέρμπερτ Μάθιους (Herbert Matthews).

Ο Πόουπ έζησε και εργάστηκε στο Μέλμπουρν του Ντερμπισάιρ, από την ευρύτερη περιοχή του οποίου άντλησε την έμπνευσή του. Χρησιμοποίησε υλικά όπως ξύλο, πέτρα, μέταλλο. Ορισμένες από τις δημιουργίες του μοιάζουν αυστηρές, αλλά αυτό οφείλεται στην αφηρημένη φόρμα τους, και αυτός ακριβώς ήταν ο τρόπος που ο καλλιτέχνης επέλεξε για να εκφράσει την αρμονία. Εκτός από γλυπτά, ο Πόουπ δημιούργησε επίσης πίνακες ζωγραφικής και σχέδια με κάρβουνο.

Ως καλλιτέχνης έλαβε πολλές παραγγελίες από εκκλησίες, τοπικούς φορείς, σχολεία και σχολές, αρχιτέκτονες, ιδιωτικές εταιρείες και ιδιώτες. Μερικά από αυτά τα έργα μπορεί να δει ο επισκέπτης του Χέρτφορντ, όπου στο "Castle Hall" δημιούργησε το γλυπτό "Οι πέντε επίσκοποι" (Five Bishops) και στο Σχολείο "Abingdon High School" του Ουίγκστον (Wigston).

Το Μουσείο του Ντέρμπι (Derby Museum and Art Gallery) διοργάνωσε έκθεση των γλυπτών του το 2008 με τίτλο "Ronald Pope - Sculpture from the Museums' Collection".
Αχνούρ

<br>

thumb|300px|right
Η Αχνούρ (ινδικά: अखनूर) είναι πόλη της επαρχίας Τζαμού στην πολιτεία Τζαμού και Κασμίρ της Ινδίας. Βρίσκεται 28 χλμ. από την πόλη Τζαμού, στις υπώρειες των Ιμαλαΐων. Πρόκειται για πόλη εξαιρετικής ομορφιάς, την οποία ομορφαίνουν ακόμη περισσότερο τα παραδοσιακού τύπου στρατιωτικά καταλύματα της περιοχής και το καθαρό και καταπράσινο περιβάλλον. Η γραφική αυτή πόλη βρίσκεται στις όχθες του ποταμού Ακεσίνη.
Fender Stratocaster

thumb|right|250px|Η κιθάρα Fender Stratocaster.
Η Fender Stratocaster (Φέντερ Στρατοκάστερ) είναι εξάχορδη ηλεκτρική κιθάρα της αμερικανικής εταιρίας Φεντερ. Είναι μία από τις διασημότερες ηλεκτρικές κιθάρες στον κόσμο, και μια από τις πιο εμπορικές. Έχει χρησιμοποιηθεί από πολλούς γνωστούς καλλiτέχνες της μουσικής ροκ -και καλλιτεχνών άλλων μουσικών ειδών- όπως ο Τζίμι Χέντριξ, ο Ρόρυ Γκάλαχερ, ο Έρικ Κλάπτον, ο Στιβ Ρέι Βον, ο Τζεφ Μπεκ, ο Μαρκ Νόπφλερ, ο Ίνγκβι Μάλμστιν και ο Ντέιβ Μάρεϊ και Μπαντι Χολυ.
Sinclair ZX80

Ο Sinclair ZX80 ήταν ο πρώτος οικιακός υπολογιστής της εταιρείας "Science of Cambridge Ltd" που αργότερα έγινε γνωστή με το όνομα Sinclair Research και κυκλοφόρησε στην αγορά το 1980, με τη χαμηλότερη έως τότε τιμή των 99 λιρών. Ήταν διαθέσιμος σε μορφή κιτ συναρμολόγησης και έγινε τόσο δημοφιλής που για κάποια διαστήματα υπήρχε λίστα αναμονής αγοραστών. Η οθόνη και η μονάδα εγγραφής/ανάγνωσης προγραμμάτων και αρχείων δεν περιλαμβάνονταν στον βασικό εξοπλισμό. Το όνομα "ZX80" έδειχνε την σχέση του μηχανήματος με τον επεξεργαστή Ζ80 της Zilog. Τον διαδέχθηκε ο ZX81 ενώ παρήχθη σε περίπου 50.000 τεμάχια.
Ιλδίβαδος

Ο Ιλδίβαδος ("Ildibad", πέθανε το 541) ήταν βασιλιάς των Οστρογότθων της Ιταλίας (540 - 541), ανήκε σε ισχυρή βασιλική οικογένεια αφού σύμφωνα με τον ιστορικό Πίτερ Χίθερ ο θείος του Θεύδης ήταν βασιλιάς των Βησιγότθων της Ισπανίας. Ο βασιλιάς των Οστρογότθων Ουίτιγις συνελήφθη αιχμάλωτος στην Ραβέννα από τον Ρωμαίο στρατηγό Βελισάριο μαζί με τα παιδιά του Ιλδίβαδου (540). Ο Ιλδίβαδος ήταν ένας από τους Γότθους στρατηγούς βόρεια του Πάδου που είχε αρνηθεί να παραδοθεί στους Ρωμαίους, μετά την αιχμαλωσία του Ουίτιγις ξεκίνησε τις διαπραγματεύσεις με τον Βελισάριο επειδή ανησυχούσε και για την τύχη των δικών του παιδιών.
Τεΐας

Ο Τεΐας ("Teia", ... - 553) ήταν ο τελευταίος Οστρογότθος βασιλιάς στην Ιταλία. Ήταν μάλλον στρατηγός που υπηρέτησε υπό τον Τωτίλα, τον οποίο διαδέχθηκε μετά την σφαγή του τελευταίου στη Μάχη των Βουσταγαλλώρων, τον Ιούλιο του 552. Κατά την επιστροφή του προς τα νότια της Ιταλίας, ο Τεΐας συγκέντρωσε την υποστήριξη αρκετών στρατιωτικών του Τωτίλα όπως ο Σκιπουάρος, ο Ινδούλφος, ο Γίβαλος και Ραγνάρης και προσπάθησε να αντισταθεί για τελευταία φορά στους Βυζαντινούς (υπό τον Ναρσή), στη Μάχη του όρους Λακτάριους, κοντά στη σημερινή Νάπολι. Η μάχη διεξήχθη τον Οκτώβριο του 552 ή στις αρχές του 553 και οι Οστρογότθοι νικήθηκαν ξανά. Ο Τεΐας σκοτώθηκε ενώ ο αδερφός του Αλιγέρνος παραδώθηκε. Φαίνεται πως νεκροί έπεσαν και οι Σκιπουάρος και Γίβαλος, ενώ ο Ινδούλφος και ο Ραγνάρης διέφυγαν το μέτωπο. Ο τελευταίος τραυματίστηκε θανάσιμα μετά από μια απόπειρα δολοφονίας εναντίον του από πράκτορες του Ναρσή. 

Μετά την ήττα τους, η αντίσταση των Οστρογότθων έπαψε να είναι οργανωμένη. Η τελευταία επιβεβαιωμένη ανταρσία τους ήταν από τον ευγενή Γουιδίνο, στη βόρεια Ιταλία στα τέλη της δεκαετίας του 550. Ο Γουιδίνος αιχμαλωτίστηκε το 561 ή το 562 και η μετέπειτα ιστορία των Οστρογότθων βυθίστηκε στο σκοτάδι.
Κλέφος

Ο Κλέφος (Clefi, ... - 574) ήταν βασιλιάς των Λομβαρδών από το 572 έως το 574. Διαδέχθηκε τον Αλβοΐνο με τον οποίο δεν είχε συγγενική σχέση. Υπήρξε εξαιρετικά βίαιος και προκαλούσε τον τρόμο τόσο στους Ρωμαίους όσο και στους Βυζαντινούς που προσπάθησαν να κατακτήσουν ή να σταθεροποιήσουν την Ιταλική χερσόνησο και ήταν αδίστακτος με τους γεωκτήμονες της Ιταλίας. Ο Κλέφος επέκτεινε τις κατακτήσεις των Λομβαρδών σε όλη τη βόρεια Ιταλία καταλαμβάνοντας την Τοσκάνη και έφερε τις δυνάμεις του προ των πυλών της Ραβέννας. Δολοφονήθηκε μετά από 18 μήνες βασιλείας από έναν νεαρό φρουρό-σκλάβο, τον οποίο είχε προηγουμένως κακομεταχειριστεί. Το θάνατό του ακολούθησε μια περίοδος δέκα ετών γνωστή ως «Βασιλεία των Δουκάδων» καθώς κυριάρχησαν οι κατά τόπους δούκες. Ο γιος του ο Αυθάριος ανακατέλαβε το θρόνο το 585.
Αδαλόαλδος

Ο Αδαλόαλδος ("Adaloaldo", 602 - 626) ήταν βασιλιάς των Λομβαρδών στην Ιταλία από το 616 ως το 626. Ήταν γιος και κληρονόμος του βασιλιά Αγιλούλφου και της Καθολικής στο θρήσκευμα συζύγου του Θεοδελίνδης. Βαφτίστηκε λίγο μετά τη γέννησή του το 602. Ο Αδαλόαλδος ήταν συμβασιλέας του πατέρα του ο οποίος τον ανακήρυξε διάδοχό του σε μικρή ηλικία. Όταν ο πατέρας του πέθανε στην εφηβία του, ο Αδαλόαλδος κυβέρνησε με τη βοήθεια της μητέρας του. 
Ο Αδαλόαλδος έχασε τα λογικά του και τη στήριξη των ευγενών της εποχής του. Αποκαθηλώθηκε το 626 από τον Αριόαλδο, έναν αριστοκράτη Λομβαρδό από το Τορίνο και σύζυγο της αδερφής του βασιλιά, της Γουνδιβέργας, που ήταν αντίθετη στην Καθολική εκκλησία. Ο Αδαλόαλδος πέθανε υπό άγνωστες συνθήκες λίγο αργότερα στη Ραβέννα.
Ροδόαλδος

Ο Ροδόαλδος ή Ροδβάλδος βασιλιάς των Λομβαρδών της Ιταλίας (652-653) ήταν γιος και διάδοχος του Ροθάριου. Λέγεται πως ήταν ακόλαστος και δολοφονήθηκε μετά από έξι μήνες βασιλείας (653) από τον σύζυγο μιας ερωμένης του. Στη θέση του εκλέχτηκε με τη στήριξη της Καθολικής Εκκλησίας ο Αριπέρτος Α΄, σημαντικός αντίπαλός του και εχθρός του Αρειανισμού.
Πόλη του Αυτοκινήτου - Εθνικό Μουσείο Αυτοκινήτου - Συλλογή Σλούμπφ

Η Πόλη του Αυτοκινήτου - Εθνικό Μουσείο Αυτοκινήτου - Συλλογή Σλούμπφ (Cité de l’Automobile – Musée National – Collection Schlumpf) είναι με 25.000 και πάνω από 400 αυτοκίνητα η σημαντικότερη συλλογή αυτοκινήτων. Το μουσείο δημιουργήθηκε το 1981 μετά την κατάσχεση τις συλλογής από το Γαλλικό κράτος λόγου φορολογικών υποχρεώσεων τον αδελφών Σλούμπφ. Οι αδελφοί Φριτς Σλούμπφ και Χανς Σλούμπφ ήταν βιομήχανοι που διάθεσαν όλα τους τα χρήματα και ουσιαστικά κατέστρεψαν οικονομικά την οικογενειακή επιχείρηση προκειμένου να συγκεντρώσουν την συλλογή.

Ένα μεγάλο μέρος της συλλογής αποτελούν τα αυτοκίνητα τις μάρκας Bugatti που είχε εργοστάσιο κατασκευής στην πόλη Μυλούζ, όπου βρίσκεται και το μουσείο. Το μεγαλύτερο μέρος τις συλλογής αποτελούν αυτοκίνητα από την αρχή του 20ού αιώνα.
Ραγινπέρτος

Ο Ραγινπέρτος (Ragimperto, 662 - 701) ήταν δούκας του Τορίνο και για σύντομο χρονικό διάστημα βασιλιάς των Λομβαρδών ("της Ιταλίας") το 701.
Οπλιτική φάλαγγα

Η Οπλιτική φάλαγγα ήταν πολεμική τακτική που άρχισαν να χρησιμοποιούν οι Έλληνες κατά τις αρχές του 7ου αιώνα π.Χ. Περιλάμβανε τους μαζικούς σχηματισμούς από βαριά οπλισμένο πεζικό, τους λεγόμενους οπλίτες. Οι οπλίτες πολεμούσαν σε σχηματισμό κατά φάλαγγες.

Στην οπλιτική φάλαγγα συμμετείχαν όσοι πολεμιστές είχαν την οικονομική δυνατότητα να αγοράσουν την πανοπλία.
Χιλδεπράνδος

Ο Χιλδεπράνδος ήταν βασιλιάς των Λομβαρδών το 744 και ανηψιός του πρώην βασιλιά Λιουτπράνδου. Συμμετείχε στην πολιορκία της Ραβέννας το 734 μαζί με το θείο του με τον οποίο ταυτίστηκε στον θρόνο από το 737. Έμεινε μόνος βασιλιάς τον Ιανουάριο του 744, αλλά καθαιρέθηκε μερικούς μήνες αργότερα λόγω της ανικανότητάς του. Πέθανε γύρω στον Αύγουστο του ίδιου έτους.
Γιώργος Κρανάς

Ο Γιώργος Κρανάς (1947-2018) ήταν Έλληνας πολιτικός. Διετέλεσε δήμαρχος στο Δήμο Παμβώτιδος του νομού Ιωαννίνων την τετραετία 2003 - 2006 ως επικεφαλής του ανεξάρτητου συνδυασμού "Δημοτική Ενωτική Πρωτοβουλία". Την τετραετία 2007-2010 ήταν επικεφαλής της ελάσσονος αντιπολίτευσης.
Ανσπράνδος

Ο Ανσπράνδος ("Ansprando", 657 - Ιούλιος 712) ήταν βασιλιάς των Λομβαρδών της Ιταλίας για λίγο το 712. Στο παρελθόν ήταν Δούκας του Άστι και αντιβασιλέας του Λιουτπέρτου (700-701). Ηττήθηκε στη Νοβάρα από τον Ραγινπέρτο και εξωρίστηκε κατά την επικείμενη διαμάχη για τη διαδοχή, διαφεύγοντας στην αυλή του Δούκα της Βαυαρίας Θεόδβερτου, το 702.
Το 711 επέστρεψε με στρατό που του παρεχώρησε ο Θεόδβερτος. Οι Αυστριακοί (λαοί ανατολικά από τη Βενετία) συντάχθηκαν με τον Ανσπράνδο και ακολούθησε μάχη κοντά στην Παβία ενάντια του Αριπέρτου Β΄, που είχε σφετεριστεί το θρόνο. Όταν οι οιονοί άρχισαν να στρέφονται εναντίον του, ο βασιλιάς Αρίπερτος διέφυγε προς την πρωτεύουσα και τη νύχτα προσπάθησε να περάσει απέναντι στη Γαλλία, αλλά πνίγηκε στον ποταμό Τίκινο και ο Ανσπράνδος ανέλαβε το θρόνο μόνος του, τον Μάρτιο του 712. Πέθανε τον Ιούνιο αφήνοντας το θρόνο στο γιό του Λιουτπράνδο.
Αριόαλδος

Ο Αριόαλδος ("Arioaldo", ... - 636) δούκας του Τορίνο (590 - 626) και βασιλιάς των Λομβαρδών της Ιταλίας (626 - 636) παντρεύτηκε την Γουνδεβέργα κόρη του βασιλιά των Λομβαρδών Αγιλούλφου και της Θεοδελίνδης. Σε αντίθεση με τον πεθερό του ήταν Αρειανιστής και ήρθε σε σύγκρουση με την Καθολική εκκλησία. Ο Αριόαλδος εκθρόνισε το διάδοχο του Αγιλούλφου Αδαλόαλδο με τη βοήθεια των αριστοκρατών καθώς ο τελευταίος φαίνεται οτι είχε χάσει τα λογικά του. Με την ενθρόνιση του φυλάκισε τη γυναίκα του σε μοναστήρι κατηγορώντας την ότι συνωμότησε για την ανατροπή του με το Δούκα της Φριουλίας Τάσσονα. Ο Αριόαλδος επανέφερε τον Αρειανισμό στην επικράτεια της Λομβαρδίας. Για τους πολέμους του το μόνο που γνωρίζουμε είναι ότι κατάφερε να αποκρούσει τους Άβαρους όταν επιχείρησαν να εισβάλλουν στη βόρεια Ιταλία.
Γαριβάλδος

Ο Γαριβάλδος ήταν ο νεότερος γιος του Γριμοάλδου Α΄ δούκα του Μπενεβέντο, μετά βασιλιά των Λομβαρδών, και της Θεοδότης των Αγιλολφιδών, κόρης του Αριπέρτου Α΄ των Λομβαρδών. Μετά το θάνατο του πατέρα του το 671 ο Γαριβάλδος τον διαδέχθηκε, αλλά κυβέρνησε μόνο για τρεις μήνες, καθώς οι πολυάριθμοι φίλοι τού θείου του Περκτάρητου τον ικέτευσαν να επιστρέψει και τον εξέλεξαν βασιλιά, εκθρονίζοντας τον νεαρό Γαριβάλδο. Ο Περκτάρητος είχε εξοριστεί από τον Γριμοάλδο εννέα χρόνια πριν.
Ράτχης

Ο Ράτχης ήταν Δούκας της Φριουλίας (739-744) και βασιλιάς των Λομβαρδών (744-749). Πατέρας του ήταν ο Δούκας Πέμμος και γυναίκα του η ρωμαία Τασσία. Βασίλεψε ειρηνικά ώσπου, για άγνωστους λόγους, φαίνεται πως πολιόρκησε την Περούτζια. Ο Πάπας Ζαχαρίας τον έπεισε να εγκαταλείψει τα σχέδιά του και τελικά παραιτήθηκε του θρόνου και κλείστηκε μαζί με την οικογένειά του στο αβαείο του Μόντε Κασσίνο. Μετά το θάνατο του Αϊστούλφου το 756, ο Ράτχης προσπάθησε να ηγηθεί των Λομβαρδών και πάλι, αλλά ηττήθηκε από τον Δεσιδέριο και αποσύρθηκε οριστικά σε ένα μοναστήρι.
Ούρι

<br>
Η Ούρι (ινδική γλώσσα: उरी,) (γλώσσα Ουρντού: اوڑی), είναι πόλη της επαρχίας Μπαραμούλλα του κρατιδίου Τζαμού και Κασμίρ της Ινδίας, στον ποταμό Τζέλουμ. Η πόλη βρίσκεται πολύ κοντά στα ντε φάκτο (επιβλήθηκαν δηλαδή από τα γεγονότα και όχι κατόπιν σχετικού νόμου) σύνορα Ινδίας-Πακιστάν. Η πόλη ισοπεδώθηκε τον Οκτώβριο του 2005 στο σεισμό του Κασμίρ, μεγέθους 7,6 βαθμών της κλίμακας Ρίχτερ. Η Ούρι έχει γεωγραφικές συντεταγμένες 34.08°N 74.03°E, με μέσο υψόμετρο 1.363 μέτρων.
Το βλέμμα του Οδυσσέα

Το βλέμμα του Οδυσσέα (αγγλ.: Ulysses' Gaze) είναι ελληνική ταινία του 1995, σε σκηνοθεσία Θόδωρου Αγγελόπουλου. Ο ηθοποιός Τζιάν Μαρία Βολοντέ πέθανε κατά τη διάρκεια των γυρισμάτων και αντικαταστάθηκε από τον Έρλαντ Γιόσεφσον.
Ρέντσμπουργκ

To Ρέντσμπουργκ (γερμ.:"Rendsburg") είναι πόλη στο κρατίδιο Σλέσβιχ-Χόλσταϊν της Γερμανίας και έδρα της περιοχής Ρέντσμπουργκ-Εκερνφέρντε. Βρίσκεται ακριβώς στα πρώην σύνορα των ιστορικών επαρχιών Σλέσβιχ και Χόλσταϊν στην περιοχή της διώρυγας Nord-Ostsee-Kanal στο ποταμό Άιντερ. Έχει 28.000 κατοικους.
Ροθάριος

thumb|right|230px|Η Ιταλία στα χρόνια του Ροθάριου
Ο Ροθάριος βασιλιάς των Λομβαρδών (636 - 652) και δούκας της Μπρέσια, διαδέχθηκε τον επίσης Αρειανιστή Αριόαλδο μετά του γάμο του με την χήρα του Γουνδεβέργα, υπήρξε ένας από τους πιο ενεργητικούς Λομβαρδούς βασιλείς. Στην αρχή της ηγεμονίας του σκότωσε αρκετούς αριστοκράτες και στην προσπάθειά του να διατηρήσει την ειρήνη απαίτησε απόλυτη πειθαρχία στο πρόσωπό του. 
Ο Ροθάριος κατέκτησε τη Γένοβα (641) και το υπόλοιπο της Βυζαντινοκρατούμενης Λιγουρίας και της Κοιλάδας του Πάδου (Οντέρζο). Σύμφωνα με τον Παύλο το Διάκονο "«ο Ροθάριος κατόπιν κατέλαβε όλες τις Βυζαντινές παράκτιες πόλεις από τη Λούνα ως την Τοσκάνη, στα σύνορα με τους Φράγκους»". Με τις γρήγορες κατακτήσεις του, ο Ροθάριος άφησε στη Βυζαντινή αυτοκρατορία μόνο το Εξαρχάτο της Ραβέννας και όταν ο έξαρχος Πλάτων προσπάθησε να επανακτήσει εδάφη ηττήθηκε κοντά στη Μόντενα χάνοντας 8.000 στρατιώτες (642). Παρ´όλα αυτά, ο Πλάτωνας ανακατέλαβε το Οντέρζο την ίδια χρονιά. Η πόλη επανήλθε στο Λομβαρδικό βασίλειο το 667 υπό τον Γριμοάλδο. 

Η πιο σημαντική πτυχή της διακυβέρνησης του Ροθάριου ήταν η έκδοση του Εδίκτου του Ροθάριου, που αποτέλεσε την πρώτη κωδικοποίηση των Λομβαρδικών νόμων (στα Λατινικά). Ο Βασιλιάς συγκάλεσε επίσης σύνοδο που σκοπό είχε την ανανέωση της παλιάς έκδοσης το 642 ή 643. Το δίκαιο της Λομβαρδίας αφορούσε μόνο το γερμανικό λαό του βασιλείου του Ροθάριου, καθώς οι Ρωμαίοι συνέχισαν να υπάγονται στο παλαιό Ρωμαϊκό δίκαιο. 
Το Ροθάριο διαδέχτηκε ο γιος του ο Ροδόαλδος.
Αϊστούλφος

Ο Αϊστούλφος ("Astolfo", ... - Δεκέμβριος 756) ήταν Δούκας της Φριουλίας από το 744 μέχρι το 749, βασιλιάς των Λομβαρδών από το 749 ως το 756 και στο ενδιάμεσο Δούκας του Σπολέτο από το 751 ως το 756. Πατέρας του ήταν ο Δούκας Πέμμος και αδελφός του ο Ράτχης.

Όταν ο Ράτχης έγινε βασιλιάς, ο Αϊστούλφος τον διαδέχθηκε στη Φριουλία και όταν ο πρώτος αποσύρθηκε σε μοναστήρι, τον διαδέχθηκε πάλι, αυτή τη φορά ως βασιλιάς. Συνέχισε την πολιτική του επεκτατισμού και των πολέμων εναντίον τόσο του Πάπα όσο και του Εξαρχάτου της Ραβέννας. Το 751 κατέλαβε τη Ραβέννα και απείλησε τη Ρώμη με κεφαλικό φόρο. Την ίδια χρονιά, ο Αϊστούλφος κατέλαβε και την Ίστρια από τους Βυζαντινούς. 

Εκνευρισμένοι, ανήσυχοι και χωρίς καμία αρωγή από τους Βυζαντινούς, οι Πάπες στράφηκαν στο παλάτι της Αυστρασίας που κυβερνούσε ουσιαστικά το Φραγκικό Βασίλειο για βοήθεια. Το 741, ο Πάπας Γρηγόριος Γ΄ ζήτησε από τον Κάρολο Μαρτέλο να επέμβει, αλλά ο τελευταίος δήλωσε απασχολημένος αλλού και αρνήθηκε. Το 753, ο Πάπας Στέφανος Β΄ επισκέφθηκε το γιό του Μαρτέλου, τον Πιπίνο το Βραχύ, που είχε μόλις ανακηρυχθεί βασιλιάς των Φράγκων με την συγκατάθεση του Πάπα Ζαχαρία. Ως ένδειξη ευγνωμοσύνης για την παπική στήριξη, ο Πιπίνος διέσχεισε τις Άλπεις, νίκησε τον Αϊστούλφο και παρέδωσε στους Πάπες τα εδάφη που είχε καταλάβει ο Αϊστούλφος τόσο στην Ιταλία (Εμίλια-Ρομάνια και Πεντάπολις) όσο και από τους Βυζαντινούς. 

Ο Αϊστούλφος πέθανε το 756 και στο θρόνο των Λομβαρδών τον διαδέχθηκε ο Δεσιδέριος (έγινε, επίσης, Δούκας του Σπολέτο). Ο Αϊστούλφος είχε προηγουμένως δώσει το πόστο της Φριουλίας στον γαμπρό του τον Ανσέλμο, ηγούμενο της Νοναντόλας και σύζυγο της αδελφής του της Γισαλτρούδας την οποία είχε παντρευτεί στα 749.
Ξενοδοχείο

thumb|right|Ξενοδοχείο
Το ξενοδοχείο "Μελίτων" του συγκροτήματος [[Πόρτο Καρράς]] στην Χαλκιδική
Το ξενοδοχείο είναι κτίριο και συνήθως και επιχείρηση που προσφέρει διανυκτέρευση. Η διεθνής λέξη "Hotel" είναι γαλλικής προέλευσης. Εκτός από δωμάτια για διανυκτερεύσεις, τα ξενοδοχεία προσφέρουν και πρωινό γεύμα. Τα πολυτελή ξενοδοχεία παρέχουν στους πελάτες και πολλές υπηρεσίες και καταστήματα, όπως εστιατόρια, μπαρ, κομμωτήριο, βιβλιοθήκη, παλαιότερα και ταχυδρομείο, ενώ σήμερα τα περισσότερα προσφέρουν και δωρεάν σύνδεση στο Διαδίκτυο.

Μέχρι την μέση του 20ού αιώνα στην Ελλάδα τα ξενοδοχεία βρίσκονταν συνήθως στα αστικά κέντρα, ενώ στην δεκαετία του 1950 ξεκίνησε το πρόγραμμα Ξενία του ΕΟΤ με στόχο τη δημιουργία τουριστικής υποδομής στην επαρχία.
Μ' αγαπά, δεν μ' αγαπά

Μ' αγαπά, δεν μ' αγαπά (αγγλικά: "He loves me... He loves me not", γαλλικά: "À la Folie... Pas du Tout") είναι γαλλικό ψυχολογικό θρίλερ παραγωγής 2002, σε σκηνοθεσία Λετίσια Κολομπάνι. Πρωταγωνιστεί η Οντρέ Τοτού στο ρόλο της Ανζελίκ.

Η Ανζελίκ είναι μια γλυκύτατη κοπέλα με συγκεκριμένες απόψεις για την αγάπη. Πολύ συγκεκριμένες όμως και με τη μορφή του παντρεμένου καρδιολόγου Λόικ, ο οποίος περιμένει να γίνει πατέρας και δεν έχει ακριβή γνώση της κατάστασης που βιώνει η ερωτευμένη κοπέλα. Το ανεξέλεγκτο πάθος θα την κάνει να προσπαθήσει να ξεπεράσει καθετί που στέκεται εμπόδιο στην ευτυχία τους. Η εμμονοληπτική προσήλωσή της δεν έχει όρια και την καθοδηγεί σε ακατάσχετα ψεύδη, προδοσίες, ακόμα και στο έγκλημα. Ένα πάθος που οδηγεί κυριολεκτικά στην κόλαση.
Μεταστάσεις

Οι Μεταστάσεις () Είναι κροατική δραματική αστυνομική ταινία του 2009 για μερικά από τα πιο κοινά προβλήματα στην μεταπολεμική Κροατία, μεταξύ των οποίων ο χουλιγκανισμός, η τοξικομανία και ο αλκοολισμός. Σκηνοθέτης της ταινίας είναι ο Μπράνκο Σμιτ .
Ίδρυμα Μποδοσάκη

Το Ίδρυμα Μποδοσάκη συστάθηκε το 1972 από τον Πρόδρομο Μποδοσάκη Αθανασιάδη και είναι κοινωφελής οργανισμός ιδιωτικού δικαίου, που διοικείται από εννεαμελές συμβούλιο. Στο Ίδρυμα αυτό, καινοφανή για την εποχή του θεσμό, ο Μποδοσάκης κατέλιπε όλη την περιουσία του μετά θάνατον. 
Οι κύριοι στόχοι του Ιδρύματος είναι:
* Η προαγωγή της παιδείας στην Ελλάδα, ένα ακλόνητο όραμα της ζωής του Μποδοσάκη.
* Η προαγωγή της ιατρικής περίθαλψης στην Ελλάδα, κυρίως των ασθενέστερων οικονομικά τάξεων.
* Η προστασία του φυσικού περιβάλλοντος.
Καό

Το καό του [[Τογιοτόμι Χιντεγιόσι]]
Το καό του [[Κίνα|Κινέζου]] Αυτοκράτορα Χουιζόνγκ της δυναστείας των Σονγκ
Το Καό ( [Kaō], κιν.:花押 [huāyā], κορ.:화압 ή 花押 [Hwaap]) αποτελεί τυποποιημένο σύμβολο που χρησιμοποιούνταν στην ανατολική Ασία στη θέση της υπογραφής.

Το καό πρωτοεμφανίστηκε στην Κίνα, κατά τα χρόνια της Δυναστείας των Τανγκ (618–907). Στην Ιαπωνία χρησιμοποιούνταν από την περίοδο Χεϊάν (794-1185). Η χρήση του στη χώρα του ανατέλλοντος ηλίου μειώθηκε μετά τα τέλη του 19ου αιώνα, αλλά πολλοί σύγχρονοι πολιτικοί και άλλα διάσημα πρόσωπα συνεχίζουν να το χρησιμοποιούν.

Η ανάγνωση ενός και μόνο καό συχνά απαιτεί ειδικές γνώσεις και έτσι έχουν γραφτεί πολλά βιβλία πάνω σ' αυτό το θέμα.
Microsoft Excel

Το Microsoft Excel είναι πρόγραμμα λογιστικών φύλλων που αναπτύχθηκε από τη Microsoft για τα Microsoft Windows, macOS, Android και iOS. Διαθέτει υπολογισμούς, εργαλεία γραφημάτων, συγκεντρωτικούς πίνακες και μια γλώσσα προγραμματισμού macro με όνομα Visual Basic for Applications. Είναι μια πολύ ευρέως διαδεδομένη εφαρμογή υπολογιστικών φύλλων, ειδικά από την έκδοση 5 το 1993, και έχει αντικαταστήσει το Lotus 1-2-3 ως το βιομηχανικό πρότυπο για υπολογιστικά φύλλα. Το Microsoft Excel αποτελεί μέρος του Microsoft Office.
Θωμάς Παλαιολόγος

Ο Θωμάς Παλαιολόγος (1409 - 12 Μαΐου 1465) ήταν Βυζαντινός πρίγκιπας, δεσπότης του Μυστρά. Κατά τη διάρκεια της συγκυβέρνησης του Δεσποτάτου του Μωρέως (μετά το 1428) με τους αδελφούς του, κατάφερε να εξασφαλίσει μέσω γάμου του με την Αικατερίνη, κόρη του Κεντυρίωνα Β΄ Ζαχαρία, ότι το Πριγκιπάτο της Αχαΐας, που τότε είχε περιοριστεί στην δυτική Πελοπόννησο, θα περνούσε στα χέρια του. Μετά την 'Άλωση της Κωνσταντινούπολης το 1453 και μετά την επέλαση των Τούρκων στην Πελοπόννησο το 1460, κατέφυγε στην Ιταλία, όπου και απεβίωσε το 1465.
Ντάνιο Μπάρντι

Ο Ντάνιο Μπάρντι (23 Μαΐου 1937 - 9 Ιουλίου 1991) ήταν Ιταλός υδατοσφαιριστής ο οποίος αγωνίστηκε στους Θερινούς Ολυμπιακούς Αγώνες του 1960 και τους Θερινούς Ολυμπιακούς Αγώνες του 1964.

Γεννήθηκε στο Σκαντίτσι και πέθανε στη Φλωρεντία.

Το 1960 ήταν μέλος της ιταλικής ομάδας υδατοσφαίρισης που κέρδισε το χρυσό μετάλλιο. Έπαιξε σε έξι αγώνες και σκόραρε δύο τέρματα.

Τέσσερα χρόνια αργότερα, τερμάτισε τέταρτος με την ιταλική ομάδα υδατοσφαίρισης στους Αγώνες του Τόκιο. Έπαιξε σε πέντε αγώνες.
LinkedIn

Το LinkedIn είναι ιστοχώρος επαγγελματικής κοινωνικής δικτύωσης. 
Ιδρύθηκε τον Δεκέμβριο του 2002 από τον Ρέιντ Χόφμαν, αλλά ξεκίνησε επίσημα στις 5 Μαΐου του 2003. H έδρα της εταιρίας είναι στη Σίλικον Βάλλεϋ και έχει γραφεία σε όλο τον κόσμο. Τα εγγεγραμμένα μέλη του έχουν τη δυνατότητα να δημιουργήσουν το προσωπικό επαγγελματικό τους προφίλ, να συνδεθούν με άλλους χρήστες, να αναζητήσουν εργασία, αλλά και να δημιουργήσουν πελατολόγιο.
Νισαπούρ

thumb|250px|Πανοραμική άποψη της Νισαπούρ
Η Νισαπούρ (περσικά: نیشاپور) είναι μια πόλη στην επαρχία Ραζαβί Χορασάν στο βορειοανατολικό Ιράν. Βρίσκεται σε μια εύφορη πεδιάδα κοντά στη γειτονική Μασχάντ. Το όνομα της προέρχεται από τα σανσκριτικά και σημαίνει "η πόλη της νύχτας".
Η Νισαπούρ ήταν ο τόπος γέννησης του Ομάρ Καγιάμ. Σύμφωνα με την απογραφή του 2006 έχει 205.972 κατοίκους.
1132 Ολλανδία

Η Ολλανδία (Hollandia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,014. Ανακαλύφθηκε το 1929 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής και της έδωσε το όνομα της πατρίδας του. Η 1132 Ολλανδία υπήρξε ο πρώτος αστεροειδής που ανεκάλυψε ο συγκεκριμένος αστρονόμος.
Εθνικό Ιωακείμειο Παρθεναγωγείο Κωνσταντινουπόλεως

Το Εθνικό Ιωακείμειο Παρθεναγωγείο Κωνσταντινουπόλεως ("τουρκικά: Yoakimion Rum Kiz Lisesi") υπήρξε ένα από τα πιο σπουδαία εκπαιδευτήρια του Ελληνισμού της Κωνσταντινούπολης. Λειτούργησε για μια εκατονταετία από το 1882 μέχρι το 1988 οπότε και έκλεισε εξαιτίας της έλλειψης μαθητριών.
Άθως Δημουλάς

Ο Άθως Δημουλάς (Αθήνα 1921 - Αθήνα 1985) ήταν Έλληνας ποιητής.
Νταβίντ Γκρόσμαν

Ο Νταβίντ Γκρόσμαν (Εβραϊκά:דויד גרוסמן) (γεν.1954) είναι πολυβραβευμένος Ισραηλινός συγγραφέας. Όπως και ο συμπατριώτης του Άμος Οζ, ο Γκρόσμαν έχει ταχθεί υπέρ ενός ανεξάρτητου Παλαιστινιακού κράτους που θα υφίσταται δίπλα στο κράτος του Ισραήλ.
Ααχενόσαυρος

Ααχενόσαυρος (Aachenosaurus) είναι το αμφίβολο όνομα ("nomen dubious") γένους προϊστορικού φυτού. Ονομάστηκε με βάση θραύσματα απολιθωμένου υλικού που αρχικά θεωρήθηκε ότι ήταν θραύσματα σιαγόνας δεινοσαύρου με ράμφος παρόμοιο με πάπιας (ενός αδρόσαυρου). Ωστόσο τα απολιθώματα αποδείχθηκε ότι ήταν απολιθωμένο ξύλο, προς μεγάλη αμηχανία αυτού που τα ανακάλυψε. Το όνομα του απολιθώματος σημαίνει «η σαύρα του Άαχεν», και το πήρε από τον Σχηματισμό του Άαχεν στο Μόρεσνετ (το οποίο ήταν ουδέτερη περιοχή μεταξύ Βελγίου και Γερμανίας), όπου και ανακαλύφθηκε.

Ένα συνώνυμο του ονόματος Ααχενόσαυρος είναι το Ααχενόξυλο ("Aachenoxylon"), που προτάθηκε από τον Δρα Maurice Hovelacque το 1889/1890.
Κομποστοποίηση

Η κομποστοποίηση είναι μια φυσική διαδικασία η οποία μετατρέπει τα οργανικά υλικά σε μια πλούσια σκούρα ουσία. Αυτή η ουσία λέγεται κομπόστ ή χούμος ή εδαφοβελτιωτικό.

Η κομποστοποίηση είναι ένας πολύ άμεσος και σημαντικός τρόπος πρόληψης και ανακύκλωσης. Έχει υπολογιστεί ότι το 35% των οικιακών απορριμμάτων μπορούν να κομποστοποιηθούν. Η Ελληνική πολιτεία έχει μεριμνήσει για την εκπόνηση μελέτης που αφόρα οδηγό εφαρμογής προγραμμάτων Διαλογή στη Πηγή & συστημάτων διαχείρισης των βιοαποβλήτων.

Ως κομποστοποίηση ορίζεται η αερόβια βιολογική (οξειδωτική) διαδικασία αποικοδόμησης και σταθεροποίησης των οργανικών υλικών, που πραγματοποιείται υπό τις φυσικές και χημικές εκείνες συνθήκες που ευνοούν τη διαδοχή συγκεκριμένων θερμόφιλων, θερμοανθεκτικών και μεσόφιλων μικροβιακών πληθυσμών (Gray et al., 1971; Haug, 1996).

Η διαχείριση του οργανικού κλάσματος με κομποστοποίηση πρέπει να προτιμάται από κάθε άλλη μέθοδο και να έχει την ακόλουθη ιεράρχηση:
1. Κομποστοποίηση στην πηγή (οικιακή και στις εγκαταστάσεις μεγάλων παραγωγών)
2. Κομποστοποίηση σε πράσινα σημεία σε κάθε γειτονιά
3. Δημοτική κομποστοποίηση
4. Περιφερειακή κομποστοποίηση
Πάβελ Κόχουτ

Ο Πάβελ Κόχουτ (γεν. 1928 στην Πράγα) είναι Τσεχοαυστριακός συγγραφέας (έχει γράψει μυθιστορήματα και θεατρικά έργα) και ποιητής.
Θεοδώριχος ο Μέγας

thumb|right|200px|Ασημένιο άγαλμα του βασιλιά στην Αυστρία, μνημείο του Μαξιμιλιανού Α΄
Ο Θεοδώριχος ο Μέγας ή Θευδέριχος ο Μέγας (γοτθικά: "Þiudareiks", «βασιλιάς/δύναμη του λαού», λατ.: "Flavius Theodericus", 12 Μαΐου 454 – 30 Αυγούστου 526) ήταν βασιλιάς των Οστρογότθων (475-526), κυβερνήτης της Ιταλίας (493-526), βασιλιάς των Βησιγότθων (511-526) και πατρίκιος της Βυζαντινής Αυτοκρατορίας. Ο Θεοδώριχος υπήρξε θρυλικός ήρωας της γερμανικής ιστορίας.
Μίλος Ομπρένοβιτς

Ο Μίλος Ομπρένοβιτς ή Μίλος Οβρένοβιτς (1780 - 1860), ήταν Σέρβος επαναστάτης, Χριστιανός ορθόδοξος κατά το θρήσκευμα, Πρίγκιπας, ιδρυτής και Ηγεμόνας της νεότερης Σερβίας (1817-39, 1858-60), καθώς και της ομώνυμης βασιλικής δυναστείας της Σερβίας.
Λιούμπεν Καραβέλοφ

Ο Λιούμπεν Καραβέλοφ (1834-1879) ήταν σημαντικός Βούλγαρος διανοούμενος, συγγραφέας και δημοσιογράφος. Αγωνίστηκε με την πένα του και τις ιδέες του για την απελευθέρωση των Βουλγάρων από την Οθωμανική Αυτοκρατορία. Υπήρξε ένας από τους σημαντικούς εκπροσώπους της λεγόμενης Βουλγαρικής Εθνικής Αναγέννησης.
Όττο Γκρούππε

Ο Όττο Γκρούππε (γερμ. "Otto Gruppe") (1851-1921) ήταν Γερμανός φιλόλογος και καθηγητής γυμνασίου, γνωστός για το έργο του «"Ελληνική μυθολογία και θρησκευτική ιστορία"» (γερμ. "Griechische Mythologie und Religionsgeschichte").
Σπύρος Ζαγοραίος

Ο Σπύρος Ζαγοραίος (23 Ιουνίου 1928 - 20 Οκτωβρίου 2014) ήταν Έλληνας λαϊκός τραγουδιστής.
Μουσείο Κοντέ

Το Μουσείο Κοντέ (γαλλ. Musée Condé) είναι Μουσείο το οποίο στεγάζεται στο Ανάκτορο του Σαντιγί (Château de Chantilly) στην ομώνυμη κωμόπολη της Πικαρδίας στα βόρεια του Παρισιού. Στεγάζει μια από τις πλέον σημαντικές συλλογές πινάκων στη Γαλλία καθώς και την ομώνυμη βιβλιοθήκη με εικονογραφημένα χειρόγραφα. Έφορος του Μουσείου είναι, από το 2003 ως σήμερα, η Νικόλ Γκαρνιέ (Nicole Garnier)

Η πρόσβαση στο Μουσείο γίνεται είτε οδικώς είτε με τον προαστιακό (RER) του Παρισιού (γραμμή D, Chantilly-Gouvieux).
Λέο φον Κλέντσε

O Λέο φον Κλέντσε (πλήρες όνομα στα γερμανικά: "Franz Karl Leopold Klenze", 1784-1864) ήταν Γερμανός νεοκλασικός αρχιτέκτονας, ζωγράφος και συγγραφέας. Μαζί με τον Καρλ Φρίντριχ Σίνκελ θεωρείται ο σημαντικότερος αρχιτέκτονας του Κλασικισμού.

Σχεδίασε και κατασκεύασε πολλά νεοκλασικά κτίρια στο Μόναχο, γενικότερα στην Βαυαρία, και στην Αθήνα.
Επιτάλιο

Το Επιτάλιο είναι χωριό και έδρα της ομώνυμης Δημοτικής Κοινότητας του Νομού Ηλείας και βρίσκεται 7,29 χλμ. νοτιοανατολικά της πόλης του Πύργου σε υψόμετρο 40 μέτρων. Διοικητικά ανήκει στην Δημοτική Ενότητα Βώλακος του Δήμου Πύργου και έχει 1.469 μόνιμους κατοίκους σύμφωνα με την απογραφή του 2011. Στην Δημοτική Κοινότητα ανήκει και ο οικισμός Παραλία.
Θάλασσα από πάγο

Η Θάλασσα από πάγο (γερμ. "Das Eismeer") είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ. Φιλοξενείται στην Αίθουσα Τέχνης Αμβούργου.
Α΄ κατηγορία ποδοσφαίρου ανδρών Κύπρου 2011-12

Η Α΄ κατηγορία ποδοσφαίρου ανδρών Κύπρου 2011-12 ήταν η 73η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε η ΑΕΛ για 6η φορά στην ιστορία της.
Ρις Γουίδερσπουν

Η Ρις Γουίδερσπουν ("Laura Jeanne Reese Witherspoon", 22 Μαρτίου 1976) είναι Αμερικανίδα ηθοποιός. Η Γουίδερσπουν πήρε τον πρώτο πρωταγωνιστικό της ρόλο στην ταινία "Συνέβη το Καλοκαίρι" (The Man in the Moon) το 1991, και αργότερα την ίδια χρονιά έκανε και το τηλεοπτικό της ντεμπούτο στην τηλεταινία "Wildflower". Το 1996 εμφανίστηκε στο "Προσευχήσου να Πεθάνεις" (Freeway) και ακολούθησαν συμμετοχές σε τρεις μεγάλες ταινίες το 1998: "Overnight Delivery", "Pleasantville" και "Το Λυκόφως του Ντετέκτιβ" (Twilight). Την επόμενη χρονιά πρωταγωνίστησε στην ταινία "Σκάνδαλα στα Θρανία" (Election), για την οποία έλαβε την πρώτη της υποψηφιότητα για Χρυσή Σφαίρα.

Το 2001 ήταν η χρονιά που η καριέρα της εκτοξεύτηκε με το ρόλο της Ελ Γουντς στην εισπρακτική επιτυχία "Η Εκδίκηση της Ξανθιάς" (Legally Blonde) και το 2002 ακολούθησε άλλη μια εμπορική ταινία "Ο Γάμος Είναι της Μόδας" (Sweet Home Alabama), η οποία παραμένει μέχρι σήμερα η μεγαλύτερη εισπρακτική της επιτυχία στο αμερικανικό box office. Το 2003 υποδύθηκε για δεύτερη φορά το ρόλο της Ελ Γουντς στη συνέχεια "Η Εκδίκηση της Ξανθιάς 2" (Legally Blonde 2: Red, White & Blonde) ενώ συμμετείχε και ως παραγωγός. Το 2005, η Γουίδερσπουν έλαβε επαίνους για την ερμηνεία της ως Τζουν Κάρτερ στην ταινία "Walk the Line", για την οποία κέρδισε το Όσκαρ, τη Χρυσή Σφαίρα, το BAFTA και το Screen Actors Guild Award α' γυναικείου ρόλου.
Καναλέττο

Ο Καναλέττο (πραγματικό όνομα Τζοβάννι Αντόνιο Κανάλ, ιταλ. Giovanni Antonio Canal, 17 Οκτωβρίου 1697 - 19 Απριλίου 1768) ήταν διάσημος Βενετός ζωγράφος της εποχής του ροκοκό, ο οποίος διακρίθηκε ιδιαίτερα στη ζωγραφική τοπίων (ιταλ. "vedute").
Εδέκων

Ο Εδέκων (άγνωστο - 469) υπήρξε για κάποιο καιρό αρχηγός της γερμανικής φυλής των Σκίρων. Ήταν επίσης πατέρας του Οδόακρου, μισθοφόρου στρατηγού της αρχαίας Ρώμης και μετέπειτα βασιλιά της Ιταλίας. Κατά τον 5ο αιώνα μ.Χ., οι Σκίροι ήταν υποτελείς των Ούνων και ο Εδέκων ήταν διάσημο στέλεχος της αυλής του Αττίλα, όπως ακριβώς και ο Αρδάριχος των Γεπίδων. Σύμφωνα με τις πηγές μας, ο Εδέκων τελικά προστάτεψε τον Αττίλα με την ίδια του τη ζωή. Στη Μάχη στα Καταλαυνικά Πεδία, ο Εδέκων είχε πολεμήσει στο πλευρό των Ούνων.
Καρλ Λούντβιχ Χάρντινγκ

O Καρλ Λούντβιχ Χάρντινγκ ("Karl Ludwig Harding", 29 Σεπτεμβρίου 1765 – 31 Αυγούστου 1834) ήταν Γερμανός αστρονόμος, γνωστός κυρίως από την ανακάλυψη του τρίτου αστεροειδή, της `Ηρας.
Β΄ κατηγορία ποδοσφαίρου ανδρών Κύπρου 2011-12

Η Β΄ κατηγορία ποδοσφαίρου ανδρών Κύπρου 2011-12 ήταν η 57η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε o Α.Ο. Αγία Νάπα για 1η φορά στην ιστορία του.
Γιάννης Αντιόχου

Ο Γιάννης Αντιόχου (Αθήνα 1969) είναι Έλληνας ποιητής.
Ρατόλδος

Ο Ρατόλδος (889-929) ήταν βασιλιάς της Ιταλίας για περίπου ένα μήνα το 896.<br>
Ήταν ο μικρός και νόθος γιος του Αρνούλφου της Καρινθίας μέσω μιας παλλακίδας. Μητέρα του ενδέχεται να ήταν αυτή του Ζβέντιμπολντ, αλλά μπορεί να ήταν και κάποια Λομβαρδή. Ο Αρνούλφος κατάφερε να πείσει την αριστοκρατία να αναγνωρίσει τα δικαιώματα του Ζβέντιμπολντ και του Ρατόλδου ως διαδόχους του. <br>
Όταν ο πατέρας του στέφτηκε Αυτοκράτορας στη Ρώμη, το 896, άφησε τον Ρατόλδο ημι-βασιλιά της Ιταλίας με έδρα το Μιλάνο, και κινήθηκε προς τις Άλπεις για τη Γερμανία. Αμέσως μετά την επιστροφή του από τη Γερμανία, ο αντίπαλος του Αρνούλφου, ο Λαμβέρτος Β΄ του Σπολέτο πήρε τον έλεγχο της Ιταλίας εξαναγκάζοντας τον Ρατόλδο σε φυγή.
Δυτική Ρωμαϊκή Αυτοκρατορία

Η Δυτική Ρωμαϊκή Αυτοκρατορία ήταν το ένα από τα δύο τμήματα, στα οποία διαιρέθηκε η Ρωμαϊκή Αυτοκρατορία μετά τον θάνατο τού Θεοδοσίου Α΄. Το άλλο τμήμα ήταν η Ανατολική Ρωμαϊκή Αυτοκρατορία, κοινώς αναφερόμενη σήμερα ως Βυζαντινή Αυτοκρατορία.

Η Δυτική Αυτοκρατορία υπήρχε σε διάφορες περιόδους μεταξύ του 3ου και του 5ου αιώνα, μετά την Τετραρχία του Διοκλητιανού και τις επανενώσεις, που συνδέονται με τον Κωνσταντίνο Α΄ και τον Ιουλιανό (324–363). Ο Θεοδόσιος Α΄ (379–395) ήταν ο τελευταίος Ρωμαίος Αυτοκράτορας, που κυβέρνησε ενωμένη τη Ρωμαϊκή αυτοκρατορία. Μετά τον θάνατό του το 395, η Ρωμαϊκή Αυτοκρατορία διαιρέθηκε οριστικά. Η Δυτική Ρωμαϊκή Αυτοκρατορία επίσημα έληξε με την παραίτηση του Ρωμύλου Αυγουστύλου υπό την πίεση του Οδόακρου στις 4 Σεπτεμβρίου 476 και ανεπίσημα με τον θάνατο του Ιούλιου Νέπωτος το 480.

Παρά μια σύντομη περίοδο επανάκτησης από το έτερον ήμισύ της, την Ανατολική Ρωμαϊκή Αυτοκρατορία, η Δυτική Ρωμαϊκή Αυτοκρατορία δεν θα ανέτελλε ξανά. Καθώς η Δυτική Ρωμαϊκή Αυτοκρατορία έπεσε σε παρακμή, μια νέα εποχή ξεκίνησε στην δυτικοευρωπαϊκή ιστορία: ο Μεσαίωνας. Κατ' αυτή την περίοδο, η Δυτική Ρωμαϊκή Αυτοκρατορία θεωρητικά επανιδρύθηκε ως Αγία Ρωμαϊκή Αυτοκρατορία.
Ουνιταριανισμός

Ο Ουνιταριανισμός ως θρησκευτικό δόγμα πρεσβεύει την ελευθερία χρήσεως της λογικής στη θρησκεία και διακηρύσσει ότι ο Θεός έχει μόνον μία υπόσταση, απορρίπτοντας τη θεϊκή φύση του Χριστού και το δόγμα της Αγίας Τριάδος. Ο ουνιβερσαλισμός ως θρησκευτική κίνηση υποστηρίζει ότι η Αγία Γραφή δεν διδάσκει την αιώνια οδύνη στην κόλαση, και ακολουθώντας τον Ωριγένη, τον Αλεξανδρινό λόγιο και θεολόγο του 3ου αιώνα, βεβαιώνει την καθολική αποκατάσταση των πάντων ενώπιον του Θεού, τη σωτηρία της ψυχής όλων των ανθρώπων.

Οι Ουνιταριανοί και οι Ουνιβερσαλιστές (αγγλ. Unitarians and Universalists), οι οποίοι στις ΗΠΑ συγχωνεύτηκαν, είναι ομάδες φιλελεύθερων θρησκευόμενων.
Κοινωνικός Δαρβινισμός

Ο Κοινωνικός Δαρβινισμός αναφέρεται στην τάση να θεωρούνται οι επιστημονικές θεωρίες του Καρόλου Δαρβίνου περί φυσικής επιλογής και επιβίωσης του καταλληλότερου εφαρμόσιμες στις ανθρώπινες κοινωνίες. Επηρεασμένοι από τα γραπτά του Δαρβίνου για τους μηχανισμούς και τις δυνάμεις που ωθούν την εξέλιξη και τη συνέχεια στη φύση και συγκεκριμένα στα έμβια όντα, οι θεωρητικοί του Κοινωνικού Δαρβινισμού πιστεύουν ότι με παρόμοιο τρόπο συγκροτείται και εξελίσσεται η κοινωνική ζωή. Ο όρος Κοινωνικός Δαρβινισμός εισήχθη στο κοινωνικό και πολιτικό ευρωπαϊκό προσκήνιο το 1877 όπως προέκυψε από ιδέες του Τόμας Μάλθους, του Χέρμπερτ Σπένσερ και του Φράνσις Γκάλτον. Αν και δεν είναι όλοι μεταγενέστεροι του Δαρβίνου, πολλές από τις απόψεις τους παραπέμπουν προφανώς σε μια κοινωνική διάσταση και εφαρμογή δαρβινιστικών θεωριών περί της εξέλιξης. Στις Ηνωμένες Πολιτείες της Αμερικής η θεωρία διαδόθηκε το 1944 από τον ιστορικό Richard Hofstadter.
Η Πρόταση

Η Πρόταση (αγγλικά: "The Proposal") είναι αμερικανική αισθηματική κωμωδία παραγωγής 2009, σε σκηνοθεσία Αν Φλέτσερ. Πρωταγωνιστούν οι Σάντρα Μπούλοκ και Ράιαν Ρέινολντς. Η ιστορία επικεντρώνεται στην Μάργκαρετ Τέιτ, η οποία μαθαίνει ότι κινδυνεύει να απελαθεί από τις Ηνωμένες Πολιτείες και να σταλθεί πίσω στον Καναδά εξαιτίας της ληγμένης της βίζα. Θέλοντας να παραμείνει και να κρατήσει τη διοικητική της θέση στην εταιρία που εργάζεται, η Μάργκαρετ πείθει το βοηθό της, Άντριου Πάξτον, να παραστήσει προσωρινά το σύζυγό της.

Η ταινία κυκλοφόρησε στους κινηματογράφους στις 19 Ιουνίου 2009 στις ΗΠΑ και στις 25 Ιουνίου 2009 στην Ελλάδα. Έλαβε μικτά σχόλια από τους κριτικούς, έγινε μεγάλη εισπρακτική επιτυχία αποφέροντας 317,4 εκατομμύρια δολάρια παγκοσμίως και απέσπασε μία υποψηφιότητα για Χρυσή Σφαίρα.
Ευγενία Δημητροπούλου

Η Ευγενία Δημητροπούλου γεννήθηκε στις 9 Απριλίου 1984 στη Λαμία και είναι Ελληνίδα ηθοποιός.
Βίνερ Νόιστατ

thumb|200px|Ο καθεδρικός ναός του Βίνερ Νόιστατ.
thumb|200px|Η στρατιωτική ακαδημία.
thumb|200px|Το δημαρχείο του Βίνερ Νόιστατ από το 1401.
Το Βίνερ Νόιστατ (γερμανικά:"Wiener Neustadt") είναι η δεύτερη μεγαλύτερη πόλη της Κάτω Αυστρίας και με 41.537 κατοίκους (2012) η ενδέκατη μεγαλύτερη της Αυστρίας. Η λέξη "Neustadt" σημαίνει "Νεάπολη" και το πρόθεμα "Wiener" επιλέχθηκε τον δέκατο όγδοο αιώνα, επειδή βρίσκεται μόλις 50 χιλιόμετρα νότια της Βιέννης. Από τον 19ο αιώνα έγινε σημαντικό βιομηχανικό κέντρο.
Ιζαμπέλ Καρό

Η Ιζαμπέλ Καρό (12 Σεπτεμβρίου 1982 – 17 Νοεμβρίου 2010) υπήρξε μοντέλο, ηθοποιός από τη Μασσαλία, που έμεινε γνωστή κυρίως για τη φωτογράφησή της στη διαφημιστική εκστρατεία κατά της νευρικής ανορεξίας από τον φωτογράφο Ολιβιέρο Τοσκάνι.
Θέατρο Τέχνης

Το Θέατρο Τέχνης είναι θεατρική εταιρεία παραγωγής η οποία ιδρύθηκε το 1942 από τον Κάρολο Κουν. Χάρη σ' εκείνον το ελληνικό κοινό γνώρισε τους μεγάλους ξένους και σύγχρονους συγγραφείς, όπως τον Φεντερίκο Γκαρθία Λόρκα, Μπέρτολντ Μπρεχτ, Άρθουρ Μίλλερ, Τένεσι Ουίλιαμς, Σάμιουελ Μπέκετ, Ζαν Ζενέ, τον Ντάριο Φο κ.α. και μέσα από την πορεία του ανέδειξε νέους Έλληνες συγγραφείς, όπως τους Ιάκωβο Καμπανέλη, Π. Χορν, Γιώργο Σκούρτη, Λούλα Αναγνωστάκη, Μ. Λαϊνά, Γ. Σεβαστίκογλου, Νότη Περγιάλη, Δ. Κεχαΐδη, Α. Σολωμό κ.ά. 

Από τη δεκαετία του '70 ανέβασε κυρίως Νεοελληνικό Θέατρο, γι' αυτό και λέγεται πως ήταν ο πατέρας του Νεοελληνικού Θεάτρου.
Τόνι Πάρκερ

Ο Τόνι Πάρκερ ("William Anthony Parker II", 17 Μαΐου 1982) είναι Γάλλος επαγγελματίας πρώην καλαθοσφαιριστής που αγωνίστηκε επί σειρά ετών στο NBA. Θεωρείται ως ένας από τους κορυφαίους Ευρωπαίους όλων των εποχών. 

Γιος επαγγελματία Αμερικανού καλαθοσφαιριστή με καταγωγή από την Αφρική και Ολλανδέζας μοντέλου, ο Πάρκερ γεννήθηκε στην πόλη Μπρυζ του Βελγίου και μεγάλωσε στη Γαλλία. Έπαιξε για δύο χρόνια στο γαλλικό πρωτάθλημα μπάσκετ πριν από την είσοδο στο ντραφτ του ΝΒΑ του 2001. Είχε επιλεγεί από τους Σαν Αντόνιο Σπερς, με την 28η γενική επιλογή στο ντραφτ και γρήγορα έγινε ο αρχικός πόιντ γκαρντ τους, βοηθώντας την ομάδα να κερδίσει τέσσερα πρωταθλήματα του NBA (2003, 2005, 2007 και 2014). 

Χρησιμοποιώντας το υψηλό ποσοστό ευστοχίας στα δίποντα με μεγάλη αποτελεσματικότητα, ο Πάρκερ έχει
επιλεγεί ως All-Star του ΝΒΑ τρεις φορές, μία φορά μέλος τρίτης ομάδας όλου του ΝΒΑ, και ήταν πολυτιμότερος παίκτης (MVP) του τελικού του NBA της χρονιάς του 2007 (ο πρώτος Ευρωπαίος παίκτης που κατόρθωσε κάτι τέτοιο). Με την εθνική ομάδα της Γαλλίας κατέκτησε το χάλκινο μετάλλιο το 2005 στο Ευρωμπάσκετ το ασημένιο το 2011 στην ίδια διοργάνωση και το χρυσό μετάλλιο. 
Αποχώρησε από την εθνική στις 17 Αυγούστου 2016 μετά την ήττα, από την Ισπανία, στα προημιτελικά των Ολυμπιακών αγώνων που διεξήχθησαν στο Ρίο ντε Τζανέιρο. Έχει ανακηρυχθεί 3 φορές στην καλύτερη πεντάδα του Ευρωμπάσκετ και το 2013 καλύτερος παίκτης του τουρνουά.

Ασχολείται επίσης με τη μουσική και έχει κυκλοφορήσει το μουσικό άλμπουμ "TP". Παντρεύτηκε την ηθοποιό Εύα Λονγκόρια, περισσότερο γνωστή από τον ρόλο της στην τηλεοπτική σειρά του ABC "Νοικοκυρές σε Απόγνωση", στις 7 Ιουλίου 2007. Το Νοέμβριο του 2010, αμφότεροι έκαναν αίτηση για διαζύγιο.

Ήταν για χρόνια ο πιο ακριβοπληρωμένος Γάλλος καλαθοσφαιριστής, μέχρι που τον ξεπέρασε ο Γιόακιμ Νόα των Σικάγο Μπουλς.
Συνέδριο του Λάιμπαχ

thumb|320px|right|Το Λάιμπαχ τον 18ο αιώνα, παρά τον ομώνυμο ποταμό
Το Συνέδριο του Λάιμπαχ, (ή Λάυμπαχ), ήταν ένα συνέδριο των κρατών μελών της Ιεράς Συμμαχίας που έλαβε χώρα από τις 26 Ιανουαρίου μέχρι τις 12 Μαΐου του 1821, στη πόλη Λάιμπαχ (σημερινή Λιουμπλιάνα), εξ ου και η ονομασία του. 
Στο συνέδριο αυτό συμμετείχαν οι ίδιοι οι ηγεμόνες, ή εκπρόσωποι αυτών, της Αυστρίας, Ρωσίας, Πρωσίας και Γαλλίας, καθώς και της Αγγλίας που συμμετείχε ως παρατηρητής. Σκοπός του συνεδρίου αυτού ήταν η επίλυση διαφόρων προβλημάτων που είχαν ενσκήψει αμέσως μετά τους Ναπολεοντείους πολέμους και της διατήρησης των υφισταμένων καθεστώτων σε ειρηνική συνύπαρξη.
Μουσικό Κολέγιο Μπέρκλι

Το Μουσικό Κολέγιο Μπέρκλι ιδρύθηκε το 1945 στη Βοστώνη της Μασαχουσέτης και είναι ένα από τα μεγαλύτερα ανεξάρτητα κολέγια σύγχρονης μουσικής στον κόσμο.
Είναι γνωστό κυρίως για τη μελέτη της τζαζ και σύγχρονης αμερικανικής μουσικής και προσφέρει τετραετές πτυχίο ή / και δίπλωμα σε μια σειρά από τομείς που σχετίζονται με τη μουσική, όπως η σύνθεση, η απόδοση, η παραγωγή μουσικής, μηχανική, μουσική, μουσική επένδυση, διοίκηση, σύνθεση μουσικής, τη μουσική εκπαίδευση και μουσικοθεραπεία. Μέχρι σήμερα, 99 απόφοιτοι του Berklee έχουν λάβει 229 Βραβεία Γκράμι.
Μαρίνα Σάττι

Η Μαρίνα Σάττι (γενν. 26 Δεκεμβρίου 1986, Αθήνα), γνωστή και ως ΣΑΤΤΙ ή SATTI, είναι Ελληνίδα τραγουδίστρια, συνθέτρια, μουσική παραγωγός και ηθοποιός με καταγωγή από την Κρήτη και το Σουδάν. Η μουσική της χαρακτηρίζεται από τον συνδυασμό παραδοσιακών ήχων με urban στοιχεία, ρυθμούς και παραγωγή. 

Το 2007 κέρδισε υποτροφία για το Berklee College of Music, ως εξαιρετικό μουσικό ταλέντο, από όπου και αποφοίτησε το 2011 σπουδάζοντας ενορχήστρωση και παραγωγή. Το 2017, το τραγούδι της "Μάντισσα", εμπνευσμένο από ηπειρώτικους ρυθμούς, έγινε viral ξεπερνώντας μέχρι σήμερα τις 48 εκατομμύρια προβολές στο YouTube.
Αργανθώνη

Στην ελληνική μυθολογία με το όνομα Αργανθώνη είναι γνωστή η σύζυγος του βασιλιά της Θράκης Ρήσου, η οποία υπήρξε η επώνυμη ηρωίδα του Αργανθωνίου όρους της Βιθυνίας, όπου κυνηγούσε, όπως αναφέρει ο Στέφανος Βυζάντιος στο λήμμα "Αργανθώνις" (Παρθενίου "Ερωτ.Παθ.", 36).
Μοναχός στην θάλασσα

Ο Μοναχός στην θάλασσα (γερμ. "Der Mönch am Meer") είναι αριστουργηματικός πίνακας του Γερμανού ζωγράφου Κάσπαρ Ντάβιντ Φρίντριχ. Παρουσιάστηκε στο κοινό για πρώτη φορά στην Έκθεση της Ακαδημίας του Βερολίνου το 1810 μαζί με το «"Μονή στο δάσος με τις βελανιδιές"» και αγοράστηκε από τον βασιλιά Φρειδερίκο Γουλιέλμο ΙΙΙ για τη συλλογή του. Φιλοξενείται σήμερα στην Alte Nationalgalerie του Βερολίνου.
1145 Ρομπελμόντ

Η Ρομπελμόντ (Robelmonte) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,085. Ανακαλύφθηκε το 1929 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου.

* Από ένα λάθος τα ονόματα που προορίζονταν για τους 1127 Μιμή και 1145 Ρομπελμόντ ανταλλάχθηκαν και το όνομα του 1145 Ρομπελμόντ δόθηκε από τον Αρέντ, ο οποίος του έδωσε το όνομα της γενέτειρας πόλης του (μια πόλη του Λουξεμβούργου), και όχι από τον Ντελπόρτ.
Stereo Mike

Ο Μιχάλης Έξαρχος (γεννημένος το 1978 στον Πειραιά, Ελλάδα), ευρύερα γνωστός ως Stereo Mike, είναι Έλληνας καλλιτέχνης. Είναι ο πρώτος νικητής του MTV EMA Award στην κατηγορία "Best Greek Act". Ο Stereo Mike εκπροσώπησε την Ελλάδα στο διαγωνισμό τραγουδιού της Eurovision 2011, μαζί με τον τραγουδιστή Λούκα Γιώρκα με το τραγούδι "Watch my Dance", τοποθετώντας την Ελλάδα έβδομη με 120 πόντους.
Ξυλοφάγου

Η Ξυλοφάγου είναι κοινότητα της επαρχίας Λάρνακας στην Κύπρο. Βρίσκεται στο νοτιοανατολικό άκρο της Κύπρου. Είναι μία κοινότητα που ανήκει στα λεγόμενα, "Κοκκινοχώρια". Απέχει περίπου πέντε χιλιόμετρα από το ακρωτήριο Πύλας.